Document ID: /roh_data/filtered/fineweb-2-filterrobots_roh.jsonl.gz/70400

Siglia al cuntegn da la pagina
Siglia a la navigaziun
Möglicherweise versuchen Sie, mit einem gesicherten Browser auf dem Server auf diese Website zuzugreifen. Aktivieren Sie Skripts, und laden Sie diese Seite dann erneut.
Navigation
Suche
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Grosser Rat
Cussegl grond
Gran Consiglio
Sprachwahl
Rumantsch
Hauptnavigation
Organisaziun
Sessiun
Intervenziuns
Missivas
Protocols
Votaziuns
Contact
Sitemap
Purschidas da plazzas
Chantun Grischun
Suche
Anscheinend ist in Ihrem Browser JavaScript nicht aktiviert. Aktivieren Sie bitte JavaScript, und versuchen Sie es erneut.
Bereichsnavigation
Avrir la sutnavigaziun
Tschertga
Inhaltsbereich
Postulat Caviezel concernent l'engaschament da cumissarias e cumissaris da taglia supplementars
Sessiun
: 27.11.2002
Tenor decleraziuns da l'administraziun da taglia dal chantun Grischun èn actualmain ca. 50 % dals pajataglias taxads definitivamain. Quai pertutga las taglias ordinarias. En connex cun las taglias spezialas èn enconuschents cas, tar ils quals las decleraziuns da taglia da l'onn passà n'èn fin oz anc betg taxadas.
Cun questa decleraziun vulessan las sutsegnadas ed ils sutsegnads dentant accentuar expressivamain ch'els n'èn betg da l'avis che l'administraziun da taglia lavuria a moda ineffizienta. Il cuntrari è vair e nus na vulessan betg tralaschar d'engraziar en questa chaschun a l'administraziun da taglia per sia lavur.
Sin basa da las circumstanzas surmenziunadas partin nus dal fatg, ch'i resulta simplamain memia blera lavur. Schebain ch'ins ha engaschà set cumissarias resp. cumissaris da taglia supplementars gia cun midar a la valitaziun postnumerando.
En il chantun Genevra èsi sa mussà ch'ins ha pudì reducir las pendenzas e far meglras controllas cun engaschar supplementarmain cumissarias resp. cumissaris da taglia. La finala ha mintga emploidada supplementara resp. emploià supplementar gudagnà 1 milliun dapli en la chascha statala per il chantun.
Las postulantas ed ils postulants partan dal fatg che tschintg bunas cumissarias resp. buns cumissaris da taglia chaschunassan custs da paja bruts da ca. fr. 750.000.--, ma ch'en la chascha statala fluissan persuenter la fin da l'onn ca. fr. 4 - 5 milliuns dapli.
La regenza vegn envidada da crear il pli spert pussaivel almain 5 plazzas per cumissarias resp. cumissaris da taglia.
Cuira, ils 27 da november 2002
Name: Caviezel (Cuira), Bucher, Pfenninger, Arquint, Capaul, Frigg, Jäger, Locher, Looser, Meyer, Noi, Pfiffner, Schmutz, Schütz, Tremp, Trepp, Zindel
Session: 27.11.2002
Vorstoss: rg Postulat
Resposta da la regenza
Las postulantas ed ils postulants rendan attent a la situaziun da pendenzas tar l'administraziun chantunala da taglia. Ellas ed els partan dal fatg che cun engaschar ulteriuras cumissarias e cumissaris da taglia pudessan vegnir diminuidas las pendenzas ed exequidas meglier las controllas, ed ellas ed els envidan la regenza da stgaffir uschè svelt sco pussaivel almain tschintg plazzas per cumissarias e cumissaris da taglia.
La regenza metta pais sin la constataziun che las relaziuns dal chantun da Genevra n'èn betg senz'auter cumparegliablas cun quellas en il chantun Grischun. En princip parta ella però l'opiniun da las postulantas e dals postulants. Cun engaschar ulteriuras collavuraturas e collavuraturs per l'administraziun da taglia pon vegnir diminuidas pendenzas e la qualitad da la taxaziun po vegnir augmentada. Ils custs da las novas plazzas vegnan pli che finanziads cun las entradas supplementaras eruidas.
La regenza ha prendì si quell'idea da stgaffir novas plazzas per l'administraziun da taglia. Ella propona al cussegl grond en sia missiva davart l'examinaziun da la structura e da la prestaziun per sanar las finanzas chantunalas d'augmentar il dumber da las collavuraturas e dals collavuraturs da l'administraziun da taglia. Uschia vegn il cussegl grond a survegnir gia en la sessiun dal zercladur 2003 la pussaivladad da sa fatschentar cun questas dumondas. El vegn a pudair decider sch'el vul concluder da realisar il postulat per part u cumplettamain.
En quest senn è la regenza pronta d'acceptar il postulat.
Datum: 8 d'avrigl 2003
Pe-pagina
© 2021 Chantun Grischun
Tut las paginas d'internet
Impressum
Facebook
Twitter
Mail
WhatsApp